OzLabs/hebrew-wiki-articles huggingface dataset:
פריז התוססת

פריז התוססת (באנגלית: Paris When It Sizzles) הוא סרט קולנוע אמריקאי מסוגת קומדיה רומנטית משנת 1964 בבימויו של ריצ'רד קווין, עם ויליאם הולדן ואודרי הפבורן בתפקידים הראשיים.

התסריט מבוסס על הסרט הצרפתי "החגיגה של הנרייטה" משנת 1952. העלילה מתרחשת בפריז ושם הסרט לקוח משירו הידוע של קול פורטר "אני אוהב את פריז" - ...I love Paris in the summer when it sizzles...

העלילה היא על תסריטאי ומזכירה הכותבים תסריט ומשתתפים בו. השחקנים מופיעים בתפקידים כפולים, במציאות ובתסריט - "סרט בתוך סרט".

==תקציר העלילה==
אלכסנדר מאירהיים (נואל קאוורד) הוא מפיק סרטים הנופש בריביירה הצרפתית בחוף קאן. הוא עומד להפיק סרט בשם "הנערה שגנבה את מגדל אייפל" ומטיל על התסריטאי ג'ורג' בנסון (ויליאם הולדן) המתגורר בפריז, לכתוב את התסריט.

בנסון לא מסוגל לכתוב ושקוע כל הזמן בשתיית אלכוהול. יומיים לפני שמאירהיים עומד להגיע לפריז כדי לקבל את התסריט, הוא שוכר כתבנית בשם גבריאל סימפסון (אודרי הפבורן) כדי שתעזור לו.

גבריאל הצעירה והיפה מעוררת בו את יצר הכתיבה וביחד אתה הם כותבים תסריט שבו הם משחקים תפקידים ראשיים. בנסון הוא "ריק" וגבריאלה היא "גבי". זה סרט פשע, אימה, ריגול ואהבה. מל פרר ומרלן דיטריך מופיעים בו בתפקידי קמע.

העלילה מתרחשת בפריז התוססת ביום הבסטיליה. בסופה מתאהבים "ריק" ו"גבי" גם בתסריט וגם במציאות ומצליחים להשלים את התסריט.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ויליאם הולדן
|ריצ'רד בנסון/ריק
|תסריטאי
|-
|אודרי הפבורן
|גבריאל סימפסון/גבי
|מזכירה
|-
|נואל קאוורד
|אלכסנדר מאירהיים
|מפיק
|-
|טוני קרטיס
|מוריס
|שוטר
|-
|גרגואר אסלן
|ז'ילה
|מפקח משטרה
|}

==קישורים חיצוניים==

*[https://www.youtube.com/watch?v=1GLFTyQWNuU קדימון לפריז התוססת], באתר יוטיוב
*[https://www.tcm.com/tcmdb/title/86269/paris-when-it-sizzles/#overview פריז התוססת], באתר TCM
*[https://www.archives.gov.il/archives/Archive/0b07170680319da6/File/0b0717068082c4df פריז התוססת], באתר ארכיון המדינה
*[https://www.youtube.com/watch?v=SIIPjWpSeMY פרד אסטיר שר "That Face"], באתר יוטיוב
*[https://www.youtube.com/watch?v=hbUjy7w93l8 תחילת המפגש בין בנסון למיס סימפסון], באתר יוטיוב
*[https://www.youtube.com/watch?v=QZ3eMVTRXVY הסצנה הסופית של פריז התוססת], באתר יוטיוב

קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי פרמאונט
קטגוריה:סרטי אודרי הפבורן
קטגוריה:סרטי ויליאם הולדן
קטגוריה:פריז בקולנוע
כדורי שינה

כדורי שינה המשמשים עבור נדודי שינה חמורים.

כדורי שינה או תרופות מרדימות הן סוג של תרופות פסיכואקטיביות שתפקידן העיקרי הוא לגרום לשינה<ref name="urlDorlands Medical Dictionary:hypnotic"></ref> ולטפל בנדודי שינה.

קבוצה זו של תרופות קשורה לתרופות הרגעה. בעוד שהמונח סם הרגעה מתאר תרופות המשמשות להרגיע או להפיג חרדה, המונח כדורי שינה (תרופות היפנוטיות) מתאר בדרך כלל תרופות שמטרתן העיקרית היא ליזום, לקיים או להאריך שינה. מכיוון שתרופות בקבוצה זו מייצרות בדרך כלל השפעות תלויות מינון (החל מהפחתת חרדה ועד ערפול וחוסר הכרה), לעיתים קרובות הן מכונות ביחד כתרופות הרגעה-היפנוטיות.<ref name="Pharmacologic Basis of Therapeutics"></ref>

תרופות מרדימות נרשמות באופן קבוע עבור נדודי שינה והפרעות שינה אחרות. במדינות מסוימות רבים מהסובלים מנדודי שינה מופנים לקבלת היפנוזה.<ref name="npsnews"></ref> תרופות היפנוטיות רבות יוצרות סבילות ובשל כך יעילותן פוחתת עם הזמן. כמו כן, כדורי שינה מסוימים, בעיקר בנזודיאזפינים ותרופות המשתייכות למשפחה הנקראת אגוניסטים לא-בנזודיאזפיניים (ראה Z-drugs, אנג'), עשויים לגרום להשפעות לא רצויות על מבנה השינה ואיכותה, על אף היותן תרופות המקלות על ההירדמות עצמה<ref></ref>. בין ההשפעות הידועות ניתן למנות את צמצום שלבי השינה העמוקה (ידועים גם בשם Slow Wave Sleep, אנג')<ref></ref>, דבר הפוגע בערנות ובתפקוד הקוגניטיבי<ref></ref>, צמצום שנת REM<ref></ref> וכן דום נשימה בשינה אצל פציינטים מבוגרים<ref></ref>. בעקבות הפרעות אלו בדפוסי השינה של האדם עשוי הרופא להמליץ על שינויים בסביבה לפני ובמהלך השינה (היגיינת שינה טובה יותר, ראה Sleep hygiene, אנג') בטרם מתנסים בנטילת כדורי שינה. שינויים אלו כוללים הימנעות מקפאין ואלכוהול או חומרים מעוררים אחרים, הרגלי שינה קבועים, שינוי שעות הפעילות הגופנית, תאורה ותנאי שינה ראויים, התאמות תזונתיות, וכן התערבויות התנהגותיות כגון טיפול קוגניטיבי התנהגותי.

==היסטוריה==

==קישורים חיצוניים==

==הערות שוליים==

קטגוריה:שינה
קטגוריה:סמים פסיכואקטיביים
Marvelous

Marvelous (ביפנית: 株式会社マーベラス) היא חברת פיתוח והפצת משחקי וידאו יפנית. החברה הוקמה בשנת 2011 תוך מיזוג של מספר חברות בתחום. שמה בהקמה היה Marvelous AQL. החל משנת 2014 היא פועלת תחת השם הנוכחי.

== היסטוריה ==
החברה הוקמה בשנת 2011 תוך מיזוג 3 חברות יפניות שפעלו בתחום:

* AQ Interactive הוקמה בשנת 2005 על בסיס חברת Cavia. החברה פיתחה משחקים רבים לרבות "הטינה". בשנת 2009 מטה החברה עבר לטוקיו. בבעלות החברה הייתה חברה אמריקאית Xseed Games.
* Liveware חברה שהתמחה ביצירת תוכן לסמרטפונים.
* Marvelous Entertainment הוקמה בשנת 1997 והתמחה ביצירת משחקי וידאו. הסדרה המוצלחת של החברה הייתה Story of Seasons. המשחק הראשון בסדרה שוחרר בשנת 1997. בשנת 2003 שוחרר Harvest Moon: Friends of Mineral Town. המשחק אחרון בסדרה שוחרר בשנת 2021.

בנובמבר 2012 החל מסחר של מניות החברה בבורסה לניירות ערך בטוקיו. באותה שנה החלה לפעול באנגליה חברת בת Marvelous Europe. היא פיתחה מספר משחקים לפלטפורמות ניידות. בשנת 2017 הוקמה חברת בת Honey∞Parade Games לפיתוח משחקים בסדרה Senran Kagura. עד לאוגוסט 2017 נמכרו כ-1.65 העתקים של משחקי הסדרה.

במאי 2020 20% ממניות החברה נרכשו על ידי Tencent תמורת 65 מיליון $.

במהלך פעילותה החברה פיתחה עשרות משחקי וידו לפלטפורמות שונות. כמו כן היא פעילה שתחום אנימה.

== קישורים חיצוניים ==

* 

* [https://www.animenewsnetwork.com/encyclopedia/company.php?id=10523 תיאור פעילות החברה]

==הערות שוליים==

קטגוריה:חברות משחקי וידאו יפניות
ג'ורג' דיואי קלייד

ג'ורג' דיואי קלייד (באנגלית: George Dewey Clyde; 21 ביולי 1898 – 2 באפריל 1972) היה פוליטיקאי אמריקאי והמושל העשירי של יוטה, שכיהן בשנים 1957–1965 מטעם המפלגה הרפובליקנית.

קלייד קיבל את התואר הראשון שלו מאוניברסיטת יוטה ואת התואר שני מאוניברסיטת קליפורניה שבברקלי. ב-1953 מונה למנהל מועצת המים והאנרגיה של יוטה.

בשנת 1956, קלייד הביס את המושל העצמאי המכהן ג'יי ברקן לי ואת הדמוקרטית ל.ס. רומני. במהלך כהונתו הראשונה של קלייד כמושל, הוא הגדיל את תקציב החינוך והעלה את שכר המורים. בנוסף על כך, הוקמו כבישים מהירים רבים, הועלה שכרם של עובדי המדינה, ובוצעו רפורמות במערכות הרווחה, הפארקים הממלכתיים והספריות. בכהונתו השנייה של קלייד הסתכסך הממשל עם איגודי העובדים במערכת החינוך, מה שהוביל לשביתות ולעיצומים. במקביל, הוא גם היה מעורב בהקמת הפארק הלאומי קניונלנדס.

ב-1964 בחר שלא להתמודד לקדנציה שלישית. קלייד סבל משבץ זמן קצר לאחר הפרישה ומת מהשפעותיו ב-2 באפריל 1972.

== קישורים חיצוניים ==
* 

קטגוריה:בוגרי אוניברסיטת יוטה
קטגוריה:בוגרי אוניברסיטת קליפורניה בברקלי
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1898
קטגוריה:אמריקאים שנפטרו ב-1972
ג'וזף טול

ג'וזף קמפ טול (באנגלית: Joseph Kemp Toole; 12 במאי 1851 – 11 במרץ 1929) היה פוליטיקאי אמריקאי מהמפלגה הדמוקרטית שכיהן כמושל הראשון והרביעי של מונטנה.

== ביוגרפיה ==
טול נולד בסוואנה שבמיזורי ולמד בבית ספר ציבורי בסנט ג'וזף. בשנת 1868 סיים את לימודיו בהצטיינות במכון הצבאי המערבי בניו קאסל שבקנטקי.<ref></ref> הוא עבר להלנה שבמונטנה ב-1870. הוא למד משפטים והתקבל ללשכת עורכי הדין ב-1871. מיד לאחר מכן טול החל לעבוד בהלנה. טול היה התובע המחוזי של המחוז השיפוטי השלישי של מונטנה (1872–1876), וחבר בבית הנבחרים הטריטוריאלי של מונטנה (1879–1881), ונשיא המועצה הטריטוריאלית של מונטנה (1881–1883). בשנת 1890 הוא התחתן עם לילי רוזקרנס, בתו של הגנרל ויליאם רוזקרנס ונולדו להם שלושה ילדים.<ref></ref>

טול כיהן כציר בוועידת החוקה הממלכתית בהלנה בשנים 1884–1889. הוא החל לכהן כמושל הראשון של מונטנה<ref></ref> שכיהן מ-8 בנובמבר 1889 ועד 1 בינואר 1893. לאחר סיום הכהונה הוא חזר לעסוק בעריכת דין בהלנה. טול היה ציר לוועידות הלאומיות הדמוקרטיות בשנים 1892 ו-1904. הוא חזר לתפקיד המושל מ-7 בינואר 1901 עד 1 באפריל 1908 והתפטר בגלל בריאות לקויה.

טול מת ב-11 במרץ 1929, בגיל 77. הוא קבור בבית הקברות תחיית המתים בהלנה שבמונטנה.

== קישורים חיצוניים ==

* 

== הערות שוליים ==

קטגוריה:מושלי מונטנה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1851
קטגוריה:אמריקאים שנפטרו ב-1929
ויליאם גאי

ויליאם לואיס גאי (באנגלית: William Lewis Guy; 30 בספטמבר 1919 – 26 באפריל 2013) היה פוליטיקאי אמריקאי שכיהן כמושל דקוטה הצפונית שבארצות הברית בשנים 1961–1973. גאי היה האדם שכיהן הכי הרבה שנים בתולדות התפקיד במדינה – 12 שנים.<ref name="btribune"></ref>

== ביוגרפיה ==
גאי נולד בדווילס לייק שבדקוטה הצפונית. הוא קיבל את התואר הראשון שלו במכללה החקלאית של צפון דקוטה (NDAC). הוא שירת בדרגת לוטננט בצי האמריקני במלחמת העולם השנייה כקצין ירי. לאחר המלחמה הוא קיבל תואר שני מאוניברסיטת מינסוטה. גאי התחתן ב-30 בינואר 1943.

הוא כיהן בבית הנבחרים של צפון דקוטה למשך קדנציה אחת מ-1959 עד 1961. ב-1960 נבחר לראשונה לתפקיד המושל. בשנת 1966 גאי נבחר ליושב ראש אגודת המושלים הלאומית וב-1974 ניסה להתמודד ללא הצלחה לסנאט של ארצות הברית.

בשנותיו האחרונות סבל מאלצהיימר. גאי מת בבוקרו של 26 באפריל 2013 בווסט פארגו, דקוטה הצפונית, בגיל 93.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1186/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1186.
</div>

== קישורים חיצוניים ==

* [https://www.nga.org/governor/william-lewis-guy/ ויליאם גאי] באתר אגודת המושלים הלאומית 
* [https://politicalgraveyard.com/bio/gutierrez-gyger.html#640.46.82 ויליאם גאי] באתר The Political Graveyard 
* 

== הערות שוליים ==

קטגוריה:בוגרי אוניברסיטת מינסוטה
קטגוריה:בוגרי אוניברסיטת המדינה של דקוטה הצפונית
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הדמוקרטית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1919
קטגוריה:אמריקאים שנפטרו ב-2013
סיינגה

סיינגה (בספרדית: Ciénaga) היא העיר השנייה בגודלה במחוז מגדלנה (לאחר סנטה מרתה) שבקולומביה. לפי ההערכות, בשנת 2019 התגוררו בעיר כ-105,510 תושבים. הטמפרטורה השנתית הממוצעת היא 34 מעלות צלזיוס.

לפני הגעתם של המתיישבים הספרדים, האזור היה מאוכלס על ידי ילידים. בשנת 1529 הקים הנזיר פריי טומאס אורטיז קהילה נוצרית מקומית.

במהלך מלחמת העצמאות הקולומביאנית, הפכה סיינגה לשדה קרב בנובמבר 1820. עיירה זו הייתה גם הנמל העיקרי של קולומביה בסוף המאה ה-19 וקלטה הגירה משמעותית (במיוחד מלבנון ואירופה). ב-6 בדצמבר 1928 התרחש בעיר טבח הבננות בקולומביה. בטבח זה נרצחו רבים מעובדי חברת הפירות המאוחדת השובתים.

גם כיום תעשיית הבננות נחשבת למשמעותית במיוחד, והיא אוזכרה בספרו של גבריאל גארסיה מארקס "מאה שנים של בדידות".<ref></ref>

== קישורים חיצוניים ==

* 
* 

== הערות שוליים ==

קטגוריה:קולומביה: ערי נמל
קטגוריה:יישובים שהוקמו במאה ה-16
ג'יין צ'יימברס

ג'יין צ'יימברס (באנגלית: Jane Chambers; 27 במרץ 1937 – 15 בפברואר 1983) הייתה מחזאית אמריקאית, מחלוצות המחזאות הלהט"בית.<ref name="Zimmerman2000"></ref>

צ'יימברס נולדה בקולומביה, קרוליינה הדרומית וגדלה באורלנדו, פלורידה, שם החלה לכתוב תסריטים עבור תחנות רדיו מקומיות. היא למדה במכללת רולינס, בכוונה להיות מחזאית, אך נשרה מהלימודים בעקבות אפליה שחוותה כאישה שם. ב-1956 למדה משחק במשך עונה אחת בפסדינה פלייהאוס, עבר להתגורר בניו יורק ולאחר מכן הגיעה לעיירה פולנד ספרינג במדינת מיין ועבדה שם בתחנת טלוויזיה מקומית. כשחזרה לניו יורק ב-1968 נרשמה לגודארד קולג' בוורמונט כדי להשלים את התואר הראשון. בוורמונט היא פגשה את בת' אלן, שהפכה לזוגתה ולמנהלת האישית שלה.<ref name="JaneChambersglbtq"></ref>

ב-1971 זכתה צ'יימברס בפרס רוזנטל לשירה, והמחזה שלה "Christ in a Treehouse", זכה בפרס הטלוויזיה החינוכית של קונטיקט. ב-1972 זכתה במלגת יוג'ין אוניל על "סיפורי המהפכה ואגדות אמריקאיות אחרות", וסייעה להקים תיאטרון במרכז לנשים בניו יורק, שם העלתה את המחזה שלה Random Violence. ב-1973 זכתה בפרס גילדת הסופרים של אמריקה על כתיבתה לאופרת הסבון Search for Tomorrow.

בשנת 1974 היה המחזה שלה A Late Snow לאחד המחזות הראשונים שייצגו דמויות לסביות באור חיובי. לאחר מכן כתבה ב-1980 מחזה לסבי נוסף, קיץ אחרון, עבור פסטיבל האומנויות הלהט"בי הראשון, על ההשלכות שיש לאבחון בסרטן על אישה ועל חברותיה הלסביות. שנה לאחר מכן, הפיקה את המחזה My Blue Heaven לפסטיבל האמנויות הלהט"בי השני, ואת המחזה The Quintessential Image לכנס תיאטרון הנשים במיניאפוליס.<ref name="JaneChambersglbtq" />

== חיים אישיים ==
צ'יימברס אובחנה בסרטן בשנת 1981. היא מתה בביתה בגרינפורט, לונג איילנד ב-15 בפברואר 1983.<ref name="JaneChambersglbtq" /> מאז שנת 1984 מוענק פרס שנתי על שמה, פרס ג'יין צ'יימברס למחזאות.<ref></ref>

== הערות שוליים ==

קטגוריה:מחזאיות אמריקאיות
קטגוריה:מחזאים אמריקאים
קטגוריה:בוגרי מכללת גודארד
קטגוריה:להט"ביות אמריקאיות
קטגוריה:אמריקאיות שנולדו ב-1937
קטגוריה:אמריקאיות שנפטרו ב-1983
אוסקר פלאנו

אוסקר פלאנו פדרנו (; נולד ב־11 בפברואר 1991) הוא כדורגלן ספרדי המשחק במועדון אלצ'ה כקשר התקפי.

== קריירת מועדונים ==
=== ריאל מדריד ===
כיליד מדריד, פלאנו הצטרף לאקדמיה של ריאל מדריד בגיל 11. המשחק הראשון של פלאנו במדי הקבוצה הבוגרת, ריאל מדריד קסטיליה, התקיים ב־17 באוגוסט 2012, במסגרת הליגה הספרדית השנייה, כאשר שיחק 68 דקות בהפסד החוץ 1–2 לוויאריאל ב'.<ref></ref> באותה עונה הוא כבש ארבעה שערים עבור הקבוצה, שסיימה במקום השמיני.<ref></ref>

=== אלקורקון ===
ב־2 בספטמבר 2013, פלאנו הושאל לאלקורקון עבור עונת 2013/2014.<ref></ref> ב־29 ביולי 2014 הוא חתם על חוזה קבוע לשנתיים.<ref></ref>

פלאנו הבקיע תשע פעמים בעונת 2015/2016 (השני מבין המבקיעים בקבוצה באותה עונה, אחרי דייוויד רודריגס שהבקיע 19 שערים), ועזר לקבוצה לסיים במקום השביעי בתום העונה בליגה השנייה.<ref></ref>

=== ויאדוליד ===
ב־3 ביולי 2017, פלאנו הצטרף לריאל ויאדוליד בחוזה לשנתיים.<ref></ref> הוא כבש ארבעה שערים ב־40 משחקים בעונת 2017/2018, כשבסוף העונה חזר המועדון ללה ליגה לאחר היעדרות של ארבע שנים.<ref></ref><ref></ref>

פלאנו שיחק לראשונה בליגה הספרדית הבכירה ב־17 באוגוסט 2018, כשעלה כמחליף במחצית השנייה בתיקו 0–0 בחוץ מול ז'ירונה.<ref></ref>

== קישורים חיצוניים ==

== הערות שוליים ==

קטגוריה:קשרי כדורגל ספרדים
קטגוריה:מדריד: כדורגלנים
קטגוריה:כדורגלני ריאל מדריד קסטיליה
קטגוריה:כדורגלני אלקורקון
קטגוריה:כדורגלני ריאל ואיאדוליד
קטגוריה:ספרדים שנולדו ב-1991
יחסי הונגריה–ליטא

יחסי הונגריה–ליטא הם יחסי החוץ בין הונגריה לליטא. שתי המדינות הן חברות מלאות בנאט"ו וב.

== היסטוריה ==
בשנת 1386, לאחר מאמצים משכנעים של שליחים הונגרים ופולנים, יוגאילה אלגירדאיטיס, הדוכס הגדול של ליטא הוטבל כקתולי. לאחר מכן הוא נישא להדוויג, בתו של לאיוש הראשון, מלך הונגריה והוכתר כמלך פולין. במהלך המאה ה-15 שתי המדינות חלקו לתקופת זמן קצרה את אותו המלך ולדיסלב השלישי, מלך פולין והונגריה שמלך למשך 4 שנים על שתי המדינות ולמשך 10 שנים על פולין לבד. ולדיסלב נפטר בגיל 20 בלבד כאשר נפל בקרב נגד הטורקים שהיו באזור העיר וארנה שבבולגריה. במאה ה-16 בחרה פולין, שכללה גם את ליטא, את המלך סטפאן באטורי ההונגרי למלוך עליה. בין יתרונותיו העיקריים לליטא אפשר להזכיר את מעשה אישור השוויון של ליטא ופולין ב"רפובליקה של שני העמים" (זה היה השם הרשמי של ממלכת פולין והדוכסות הגדולה של ליטא); הקלה על הקמת אוניברסיטת וילנה ב-1579; הקמת בית הדין העליון של ליטא כבית המשפט העליון לערעורים של האצולה הליטאית; ביצעה ארגון מחדש ומודרניזציה מוצלחים של כוחות הצבא הליטאי והחזרה של ליבוניה מרוסיה, כמו גם דחיקה של רוסיה מהנמלים הבלטיים.

בשנים 1577–1579, בהזמנתו של סטפאן באטורי, גנרל הונגרי מפורסם גאספר בקס הוביל בהצלחה יחידות צבאיות ליטאיות כדי להגן על האינטרסים של הדוכסות הגדולה של ליטא. על שמו נקראת גבעה במרכז וילנה, בה נקבר גספר בקס.

בשנת 1924 כוננו יחסים דיפלומטיים בין הרפובליקה של ליטא לממלכת הונגריה. בתקופה שבין מלחמות העולם יוצגה ליטא בהונגריה באמצעות שגרירותה בברלין, גרמניה, ובנוסף החזיקה קונסוליה כללית בבודפשט. מאידך, הונגריה יוצגה בליטא באמצעות שגרירותה בהלסינקי, פינלנד, ובנוסף החזיקה הייתה קונסוליית כבוד בקובנה, הבירה הזמנית של ליטא. הונגריה הכירה בליטא דה יורה ב-24 באוגוסט 1991, וב-2 בספטמבר 1991 כוננו שתי המדינות יחסים דיפלומטיים.

== נציגויות דיפלומטיות ==
* ליטא מחזיקה בהונגריה שגרירות בבודפשט.
* הונגריה מחזיקה בליטא שגרירות בוילנה וקונסוליה בקובנה.

==קישורים חיצוניים==

* [https://hu.mfa.lt/hu/en/welcome-to-lithuania/political-relations/hungary יחסי הונגריה–ליטא], באתר משרד החוץ הליטאי

== הערות שוליים ==
בות' גרדנר

ויליאם בות' גרדנר (באנגלית: William Booth Gardner; ) היה פוליטיקאי אמריקאי שכיהן כמושל ה-19 של וושינגטון בשנים 1985–1993 מטעם המפלגה הדמוקרטית. גרדנר שימש כחבר הסנאט של מדינת וושינגטון מטעם המחוז ה-26 מ-1971 ועד 1973.

== ביוגרפיה ==
גרדנר נולד בטקומה, וושינגטון ב-21 באוגוסט 1936. הוא למד בתיכון קלובר פארק בלייקווד וסיים את לימודיו בבית הספר לייקסייד בסיאטל.<ref></ref> הוריו התגרשו כשהיה צעיר מאוד. אביו החורג היה נורטון קלאפ, אחד הבעלים המקוריים של מחט החלל בסיאטל.<ref></ref> אמו, אחותו ואחיו נהרגו בהתרסקות מטוס כשהיה בן 14.<ref name="yardley"></ref>

גרדנר הוא בוגר בית הספר לעסקים של אוניברסיטת וושינגטון ואוניברסיטת הרווארד.<ref name="lacorte"></ref> במהלך שנות ה-70 היה מעורב בעסקי הכדורסל במדינה.

ב-1984 נבחר גרדנר לתפקיד המושל, וב-1988 נבחר לכהונה שנייה. ב-1992 בחר שלא להתמודד לכהונה שלישית. כמושל, גרדנר חתם על תוכנית לביטוח רפואי ציבורי לעניים עובדים. בנוסף על כך, גרדנר ביצע רפורמות באיכות הסביבה, באקדמיה, בחינוך הציבורי ובזכויות להט"ב.<ref name="yardley" />

בשנת 1994 וכשנה לאחר פרישתו, גרדנר אובחן כחולה במחלת פרקינסון. בשנת 2006, הוא הודיע על תמיכתו בסיוע רפואי להתאבדות.<ref name="postman"></ref> בשנים שלאחר מכן גרדנר היה פעיל מאוד בנושא זה. ב-2009 חברת HBO הפיקה את הסרט התיעודי הקצר "הקמפיין האחרון של המושל בות' גרדנר" על גרדנר. הסרט היה מועמד לפרס אוסקר לסרט התיעודי הקצר הטוב ביותר.<ref name="Oscar"></ref>

גרדנר מת בביתו בטקומה ב-15 במרץ 2013 ממחלת פרקינסון. הוא היה בן 76 במותו.

== קישורים חיצוניים ==

* [https://www.nga.org/governor/booth-gardner/ בות' גרדנר] באתר אגודת המושלים הלאומית 
* [https://politicalgraveyard.com/bio/gardner.html#617.29.55 בות' גרדנר] באתר The Political Graveyard 
* 

== הערות שוליים ==

קטגוריה:בוגרי אוניברסיטת וושינגטון
קטגוריה:בוגרי בית הספר לעסקים של הרווארד
קטגוריה:מושלי מדינת וושינגטון
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1936
קטגוריה:אמריקאים שנפטרו ב-2013
הרברט מאו

הרברט בראון מאו (באנגלית: Herbert Brown Maw; 11 במרץ 1893 – 17 בנובמבר 1990) היה פוליטיקאי ומחנך אמריקאי שכיהן כמושל השמיני של יוטה בשנים 1941–1949 מטעם המפלגה הדמוקרטית.

== ביוגרפיה ==
מאו נולד ביוטה לאפרים גודמן מאו ואמה בראון.<ref name="wikitree.com"></ref> הורי אביו היגרו מאנגליה.<ref name="wikitree.com" /> כשהיה בן שבע עברה משפחתו לסולט לייק סיטי. הוא למד בתיכון מורמוני בצעירותו.<ref name="Jenson"></ref> מאו קיבל תואר ראשון במשפטים ובמדעים מאוניברסיטת יוטה. הוא סיים את לימודי התואר השני באוניברסיטת נורת'ווסטרן ב-1926. מאוניברסיטה זו סיים גם את לימודי הדוקטורט במשפטים בשנה שלאחר מכן.

מאו הוכשר כטייס על ידי חיל האוויר האמריקאי במהלך מלחמת העולם הראשונה בטקסס.<ref>Maher, Richard. For God and Country: Memorable Stories from the Lives of Mormon Chaplains (Bountiful, Utah: Horizon Publishers, 1976) p. 16</ref> בנוסף על כך, הוא הוכשר ככומר צבאי מורמוני. בכך היה מאו אחד משלושת הכמרים המורמונים היחידים בכוחות המזוינים האמריקאיים במהלך המלחמה.<ref>Mangum, James I. The Influence of the First World War on The Church of Jesus Christ of Latter-day Saints (Provo: Thesis at Brigham Young University, 2007) p. 4, 8</ref><ref></ref> לאחר הכשרות אלו מאו נשלח לאירופה ולאחר תום המלחמה שירת בצבא הכיבוש בגרמניה.

מאו לימד בקולג' המורמוני לעסקים מ-1916 עד 1917 ומ-1919 עד 1923. הוא היה פרופסור לרטוריקה באוניברסיטת יוטה מ-1927 עד 1940. מאו שימש כדיקן הגברים באוניברסיטת יוטה מ-1928 עד 1936.

מאו נבחר לסנאט של מדינת יוטה ב-1928 וכיהן בו עד 1938.<ref name="National Governors Association">[http://www.nga.org/portal/site/nga/menuitem.29fab9fb4add37305ddcbeeb501010a0/?vgnextoid=ad65d9000b508010VgnVCM1000001a01010aRCRD&vgnextchannel=e449a0ca9e3f1010VgnVCM1000001a01010aRCRD National Governors Association]</ref> מאו אף כיהן כנשיא הסנאט ביוטה מ-1934 עד 1938. הוא ניסה ללא הצלחה להיבחר לסנאט האמריקני ב-1934 ולתפקיד המושל ב-1936. יש הטוענים שרבים התנגדו לבחירתו בשל תמיכתו של מאו בזכויות עובדים. במקביל, מאו תמך בבחירות ישירות יותר.

מאו נבחר לראשונה למושל יוטה ב-1940, כשהביס את דון ב' קולטון הרפובליקני.<ref name="Powell 1994"></ref> ב-1944 מאו ניצח שוב בדוחק את ג'יי ברקן לי הרפובליקני בבחירות הצמודות יותר בתולדות התפקיד.<ref>[http://www.voteutah.org/moments/landslides.html Landslides and Slim Victories – A Utah Political Moment] </ref> ב-1948 מאו הפסיד ללי.<ref></ref>

מאו התחתן עם פלורנס בוהלר ב-22 ביוני 1922. נולדו להם חמישה ילדים. לאורך חייו היה פעיל ביותר במוסדות הכנסייה המורמונית.

== קישורים חיצוניים ==

* 

== הערות שוליים ==

קטגוריה:עורכי דין אמריקאים במאה ה-20
קטגוריה:סגל אוניברסיטת יוטה
קטגוריה:בוגרי אוניברסיטת יוטה
קטגוריה:בוגרי בית הספר למשפטים באוניברסיטת נורת'ווסטרן
קטגוריה:בעלי תואר דוקטור מאוניברסיטת נורת'ווסטרן
קטגוריה:מושלי יוטה
קטגוריה:מושלי מדינות ארצות הברית מהמפלגה הדמוקרטית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1893
קטגוריה:אמריקאים שנפטרו ב-1990
נטליה קורולבסקאיה

נטליה יורייבנה קורולבסקאיה (באוקראינית: Наталія Юріївна Королевська; נולדה ב-18 במאי 1975) היא פוליטיקאית ומדינאית אוקראינית, מנהיגת מפלגת "אוקראינה - קדימה!" . חברת הראדה העליונה של הכינוס החמישי, השישי, השמיני והתשיעי.

==ביוגרפיה==
נטליה קורולבסקאיה נולדה בקרסני לוץ'. סיימה את התיכון עם מדליית כסף. אחר כך קיבלה שתי השכלות גבוהות. מחברת של יותר מ-10 מאמרים מדעיים על כלכלה.

משנת 2002 עד 2006, נטליה קורולבסקאיה הייתה חברת המועצה המחוזית לוהנסק, מזכירת הוועדה המתמדת לתעשייה, בינוי, שיכון ומסחר.

מאז 2006 - חברת העם של אוקראינה של הכינוס החמישי, מגוש יוליה טימושנקו. חברת המועצה הפוליטית של מפלגת האיחוד הכל-אוקראיני "מולדת". מזכירת ועדת הראדה העליונה למדיניות כלכלית, חברת המשלחת הקבועה לאספה הבין-פרלמנטרית של מדינות חבר העמים<ref></ref>.

מחברת ושותפה מחברת של יותר מ-215 הצעות חוק. נושא: הגדלת התחרותיות של הכלכלה האוקראינית ופיתוח השוק המקומי, גירוי פיתוח עסקים קטנים ובינוניים, כמו גם שיפור אקלים להשקעות במדינה<ref>https://file.liga.net/persons/nataliya-korolevskaya</ref>.

==קישורים חיצוניים==

==הערות שוליים==

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1975
אוריביה

אוריביה (בספרדית: Uribia) היא העיר החדשה ביותר במחוז לה גואחירה שבקולומביה. מספר התושבים הוערך ב-2019 בכ-198,000 תושבים.

באזור פעלו בתחילת המאה ה-20 כנסיות ובתי יתומים. העיר עצמה נוסדה רשמית ב-1 במרץ 1935.

== גאוגרפיה ואקלים ==
שטח העיר אוריביה מכסה את רוב השטח הצפוני של חצי האי לה-גואחירה (החלק הצפוני ביותר ביבשת). אוריביה גובלת בצפון ובמערב בים הקריבי המקיף את רוב העיר. ממזרח לאוריביה יש גבול קצר עם ונצואלה. מדרום היא גובלת בעיר מייקאו ובדרום מערב העיר ריוחאצ'ה.

לאוריביה יש אקלים צחיח (לפי שיטת קפן) בגלל הטמפרטורות החמות ביותר שלה. ממוצע הטמפרטורות ברוב ימי השנה הוא כ-30 מעלות צלזיוס. כמות המשקעים השנתית הממוצעת היא כ-.

== קישורים חיצוניים ==

* 

קטגוריה:קולומביה: ערי נמל
קטגוריה:יישובים שהוקמו ב-1935
ארתור לנגלי

ארתור ברנרד לנגלי (באנגלית: Arthur Bernard Langlie; ) היה פוליטיקאי אמריקאי שכיהן כראש עיריית סיאטל, וכמושל ה-12 וה-14 של מדינת וושינגטון שבארצות הברית בשנים 1941–1945 ו-1949–1957 מטעם המפלגה הרפובליקנית. נכון ל-2022 הוא היחיד שכיהן גם כראש עיריית סיאטל וגם כמושל וושינגטון.<ref></ref>

== ביוגרפיה ==
לנגלי נולד בלנסבורו שבמינסוטה. אביו היגר מנורווגיה ואמו ממוצא נורווגי והולנדי. הוא עבר עם משפחתו לחצי האי קיטסאפ בוושינגטון בגיל תשע. לנגלי למד בבתי הספר בברמרטון. לנגלי קיבל תואר ראשון במשפטים באוניברסיטת וושינגטון ב-1925. לאחר שסיים את לימודיו באוניברסיטת וושינגטון, לנגלי הפך לשותף בכיר במשרד עורכי הדין לנגלי, טוד וניקל.<ref></ref>

הוא עסק בעריכת דין בסיאטל במשך כמעט 10 שנים לפני שנבחר למועצת העיר סיאטל בשנת 1935. הוא כיהן כראש עיריית סיאטל מ-1938 עד 1941.<ref></ref> הוא נבחר למושל ברוב דחוק ב-1940. עד היום הוא ראש עיריית סיאטל היחיד שנבחר למושל המדינה. 

בגיל 40, לנגלי היה המושל הצעיר ביותר בתולדות המדינה עד היבחרו של דניאל ג'. אוונס ב-1965. לנגלי הובס בבחירות ב-1944 על ידי הדמוקרט מונראד סי וולגרן, אך ניצח אותו ב-1948 וחזר לתפקיד. כך, לנגלי הוא המושל היחיד בתולדות המדינה שהפסיד וחזר לתפקיד.<ref></ref> כמושל, לנגלי פיתח פרויקטים תחבורתיים רבים, ובהם את מעבורות מדינת וושינגטון.

בבחירות לנשיאות ארצות הברית 1952 לנגלי כמעט והיה למועמד הרפובליקני לתפקיד סגן הנשיא. המועמד לנשיאות דווייט אייזנהאואר בחר במקום זאת בריצ'רד ניקסון.<ref>Richard Nixon: The Rise of an American Politician (Roger Morris. Pg. 726)</ref> ב-1956 ניסה לנגלי ללא הצלחה לנצח את וורן מגנוסון בבחירות לסנאט של ארצות הברית. לאחר מכן החליט לנגלי לעזוב את הפוליטיקה.

==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1684/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1684-1685.
</div>
== קישורים חיצוניים ==

* [https://www.nga.org/governor/arthur-b-langlie/ ארתור לנגלי] באתר אגודת המושלים הלאומית 
* [https://politicalgraveyard.com/bio/lange-lanham.html#545.87.85 ארתור לנגלי] באתר The Political Graveyard 
* 

== הערות שוליים ==

קטגוריה:ראשי עיריית סיאטל
קטגוריה:מושלי מדינת וושינגטון
קטגוריה:אמריקאים ממוצא נורווגי
קטגוריה:אמריקאים ממוצא הולנדי
קטגוריה:בוגרי אוניברסיטת וושינגטון
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1900
קטגוריה:אמריקאים שנפטרו ב-1966
יחסי אזרבייג'ן–צ'כיה

יחסי אזרבייג'ן–צ'כיה הם היחסים הדו-צדדיים הנוכחיים בין אזרבייג'ן לצ'כיה.

== יחסים דיפלומטיים ==
המגעים הראשונים בין אזרבייג'נים וצ'כים נוצרו במאה ה-14. באותה תקופה, הנזיר הפרנציסקני פורדנון אודור, נוסע שנסע לסין בשנים 1316–1318, ביקר גם בתבריז. הוא תיאר את ביקוריו בתבריז ובאזורים אחרים של אזרבייג'ן בספרו על מסעו. בסוף המאה ה-16 ותחילת המאה ה-17, השליט הספווידי עבאס שאה הראשון ורודולף השני, קיסר האימפריה הרומית הקדושה (גם מלך בוהמיה) כוננו יחסים דיפלומטיים והתקיימו ביקורים הדדיים של שגרירי שתי המדינות.

בתחילת המאה ה-20, שתי המדינות הכריזו על עצמאותן לאחר הכיבוש הממושך. בשנים 1918–1920 לא ניתן היה לכונן יחסים בין הרפובליקה הדמוקרטית של אזרבייג'ן לצ'כוסלובקיה בשל העיתוי. עם זאת, שגרירות צ'כוסלובקיה בטביליסי, יחד עם גאורגיה, הייתה אחראית גם על היחסים עם אזרבייג'ן. באותה תקופה הייתה קהילה צ'כית בבאקו עם 70 חברים.

כיבוש אזרבייג'ן על ידי רוסיה הסובייטית בשנת 1920, ומעבר צ'כוסלובקיה לשליטת ברית המועצות לאחר מלחמת העולם השנייה, הביא לקיומן של שתי המדינות באותו מרחב מדיני וכלכלי יצר את התנאים לפיתוח הכלכלה, יחסים מדעיים ותרבותיים ביניהם.

צ'כוסלובקיה הכירה בעצמאותה של הרפובליקה של אזרבייג'ן ב-8 בינואר 1992, והיחסים הדיפלומטיים בין שתי המדינות כוננו ב-27 בינואר 1993.<ref>[http://www.mfa.gov.az/?language=az&options=content&id=546 Azərbaycan Respublikası ilə diplomatik əlaqələr qurmuş dövlətlərin siyahısı] . mfa.gov.az </ref>

אזרבייג'ן פתחה שגרירות בצ'כיה הוקמה ב-15 באוגוסט 2007, ואילו צ'כיה פתחה שגרירות באזרבייג'ן ב-1 בדצמבר 2009.

== מפגשים בינלאומיים ==
צ'כיה אירחה מספר פגישות רשמיות הקשורות לניסיונות ליישב את סכסוך נגורנו קרבאך. נשיא אזרבייג'ן, היידר אלייב, נפגש עם נשיא ארמניה רוברט קוצ'ריאן ב-21 בנובמבר 2002, ועם סרז' סרקיסיאן ב-7 במאי 2009 בפראג.<ref>[http://transparency.az/cnews/azərbaycan-və-ermənistan-prezidentlərinin-18-ildə-kecirdiyi-goruslərin-siyahisi/ Azərbaycan və Ermənistan prezidentlərinin 18 ildə keçirdiyi görüşlərin siyahısı] . 01.04.2016 </ref>

== יחסים בין פרלמנטריים ==
במילי מג'ליס של אזרבייג'ן פועלת קבוצת עבודה על היחסים הבין-פרלמנטריים של אזרבייג'ן–צ'כיה. קבוצת עבודה זו הוקמה ב-5 בדצמבר 2000, והמנהיג הראשון שלה היה סמאד סיידוב. מ-4 במרץ 2016 עד 2020, ואלה אלסגארוב עמד בראש קבוצת העבודה. מ-25 באפריל 2020, ראש קבוצת העבודה הוא אלנור אללהוורדייב.<ref></ref>

== יחסים כלכליים ==
מחזור סחורות (במיליוני דולרים)
{| class="wikitable"
! שנים
! יבוא
! יצוא
! נפח כולל
|-
| 2014
| 46
| 592
| 638
|-
| 2015
| 58
| 550
| 608
|-
| 2016
| 66
| 214
| 280
|-
| 2017
| 108
| 556
| 664
|-
| 2018
| 107
| 938
| 1045
|}

== נציגויות דיפלומטיות ==
* אזרבייג'ן מחזיקה בצ'כיה שגרירות בפראג.
* צ'כיה מחזיקה באזרבייג'ן שגרירות בבאקו.

==קישורים חיצוניים==

== הערות שוליים ==
מסיבת הדבקה

מסיבת הדבקה היא פעילות חברתית בה ילדים נחשפים בכוונה למחלות מדבקות כגון אבעבועות רוח, שפעת, חצבת, חזרת ומחלות אחרות הנחשבות "מחלות ילדות".

מסיבות אלה היו שכיחות לפני המצאת החיסונים, מתוך אמונה שהידבקות בגיל צעיר מסוכנת פחות מהידבקות בגיל מבוגר. שכיחותן פחתה ככל שזמינות החיסונים עלתה וככל שהתבססה שגרת החיסונים. בשנות ה-20 של המאה ה-21 תופעת מסיבות ההדבקה רווחה בקרב אוכלוסיות המתנגדות לחיסונים.

== יעילות וסיכון ==

הורים החושפים את ילדיהם לנגיף וריצלה זוסטר וירוס מאמינים שהשגת חיסון טבעי נגד אבעבועות רוח בטוחה יותר ויעילה יותר מקבלת חיסון. תומכי מסיבות ההדבקה טענו<ref></ref> ש"לחלות זאת הדרך הכי טבעית לחסן את הגוף", "החיסון לא תמיד מגן מפני המחלה", "בחיסון יש חומרים רעילים", "המחלה מחזקת את הגוף". כנגד, הרופאים מסבירים שחיסון נגד אבעבועות רוח מקנה הגנה מפני אבעבועות רוח וגם מפני שלבקת חוגרת. שלבקת חוגרת היא מחלת המשך לאבעבועות רוח. לאחר ההידבקות הראשונית בילדות, הווירוס נותר רדום בתאי העצב בגוף, ועלול להתעורר בגיל מבוגר ליצירת מחלת השלבקת החוגרת <ref></ref>.

למחלות ילדות יש סיבוכים רבים ומסוכנים כגון דלקת המוח, דלקת ריאות וזיהום חיידקי משני המכונה "החיידק הטורף". נזק מוחי ומוות כתוצאה מסיבוכים אלה שכיחים יותר מאשר תופעות הלוואי הנגרמות על ידי החיסונים <ref></ref>.

לפני הנהגת החיסון נגד אבעבועות רוח, שיעור התמותה בארצות הברית היה בין 1 ל-21 לכל 100,000 מקרים, בהתאם לגיל החולה.

על פי מחקרים, עד להכנסת החיסון נגד אבעבועות רוח, אושפזו בישראל בכל שנה כ-300 איש בגלל סיבוכים של המחלה, שני שלישים מהם ילדים, ואדם אחד או שניים בשנה מתו בעקבות הסיבוכים<ref></ref>.

במהלך מגפת שפעת החזירים בקנדה, רופאים הבחינו בעלייה במספר האירועים שכונו "מסיבות שפעת" שכוונתם המפורשת הייתה להדביק את הילדים בנגיף שפעת החזירים.

חוקרים הדגישו אז שמשום שהמחלה נגרמה על ידי נגיף חדש, אליו נחשפו מעט מאוד אנשים בעבר, גם ההורים היו עלולים להידבק ולהפיץ את המחלה.

== הערות שוליים ==

קטגוריה:חיסונים
קטגוריה:בריאות הציבור
קטגוריה:פסאודו-מדע
Rich Flex

Rich Flex הוא שיר של הראפרים דרייק ו-21 סבאג'. השיר יצא לאור ב-4 בנובמבר 2022, כרצועה הפותחת של אלבום האולפן המשותף של הראפרים, Her Loss. השיר מכיל אינטרפולציות מ-"Savage" של מייגן די סטליון מ-2020 ו-"" של T.I. משנת 2003.

==רקע==
ב-3 בנובמבר 2022 נחשף שם השיר כחלק מרשימת הרצועות של Her Loss.<ref></ref> מיד לאחר צאתו, הפך השיר לוויראלי בעקבות תוכנו הלירי, הכולל בקשה של דרייק ל-21 סבאג' "לעשות משהו בשבילו".<ref name="hnhh"></ref> הרצועה התבלטה בכך שהיא מכילה אינטרפולציה מהשיר "Savage" של מייגן די סטליון, שקיבלה גם זיכוי כחלק מכותבי השיר, בזמן ששיר אחר מהאלבום, "Circo Loco" עורר מחלוקת בעקבות מילים שנתפסו כהאשמת סטליון בשקר אודות תקרית הירי ב-2020 שלה ושל הראפר טורי ליינז.<ref></ref><ref></ref><ref></ref>

==הצלחה מסחרית==
ביום צאתו של האלבום, הגיע השיר למקום הראשון במצעד שירי הספוטיפיי העולמי, עם 10.4 מיליון השמעות. זהו השיר החמישי של דרייק שחצה את רף 10 מיליון ההשמעות ביום הראשון לצאתו, וכן הראשון של 21 סבאג'. זהו שיתוף הפעולה עם הפתיחה השלישית בגודלה בספוטיפיי, לאחר "Snow on the Beach" של טיילור סוויפט ולנה דל ריי ו-"Girls Want Girls" של דרייק גם כן, בהשתתפות ליל בייבי. במצעד הבילבורד הוט 100, נכנס השיר למקום השני. הוא מהווה אחד מתוך שמונה שירים מ-Her Loss שנכנסו לעשירייה הפותחת.<ref></ref>

==מיקומי שיא==

== קישורים חיצוניים ==

==הערות שוליים==

קטגוריה:שירי 2022
קטגוריה:שירי דרייק
קטגוריה:שירי 21 סבאג'
קטגוריה:שירים באנגלית
קטגוריה:שירי מוזיקת טראפ
מה הייתי עושה בלעדייך

"מה הייתי עושה בלעדייך" הוא שיר של הזמר והיוצר הישראלי קובי אפללו, שיצא לאור כסינגל באוגוסט 2022. אפללו כתב והלחין את השיר במשותף עם לי בירן ושמעון יחיא.

== רקע ==
הסינגל יצא לאור ב־11 באוגוסט 2022, לקראת כניסתו של ט"ו באב ה'תשפ"ב, לציון "יום האהבה", לדברי אפללו.

מבחינת כתיבה ומוזיקה אפללו הסביר שהוא "הלך לשורש" בשימוש שעשה "בקצב מרוקאי חוגג" של שש שמיניות, שאף על פי שתמיד היה ברקע שלו, טבוע בו ומושמע בסביבתו, הוא כמעט ולא עשה בו שימוש בעבר. משום שהקצב היה טבעי בשבילו, היה לו קל לשיר את זה יותר מאשר דברים אחרים. אפללו תיאר את הסגנון שלו כהיתוך בין סגנונות רבים, בין השאר כתוצאה מהשפעות שספג מאביו, שהגיע מצפון אפריקה, ומאימו, שהגיעה מאזור גאוגרפי שונה. עוד סיפר שהשיר אהוב מאוד בהופעות שלו, והוסיף שהשימוש במקצב השמח הוא בין השאר משום שאחרי מגפת הקורונה יש בו משהו "חוגג חיים" ורצון ליצירת שירים יותר שמחים.

אפללו המשיך והסביר את התמה של השיר: 

== משתתפים ==
* קובי אפללו – זמרה, קולות רקע
* לי בירן – גיטרות, בס, קלידים, תכנותים, קולות רקע
* שמעון יחיא – גיטרות, בס, קלידים, תכנותים, כלי מיתר נוספים, קולות רקע
* אור כהן – קלידים אתניים
* רוני דדון – כלי הקשה

=== הפקה ===
* שמעון יחיא – הפקה מוזיקלית, עיבוד
* לי בירן – הפקה מוזיקלית, עיבוד
* שי סיוון – מיקס ומאסטרינג
* שרה דיין – הנפשה ועיצוב קליפ
* אריאל עיני – עיצוב עטיפה
* נועם גרשלר – ניהול הפקה
* עידן לוצקי – ניהול דיגיטל (לאפה מדיה LAFA MEDIA)
* מורן פז תקשורת – יחסי ציבור

== מיקומי שיא ==

== קישורים חיצוניים ==

* [https://youtu.be/47kPU9QxHf4 "מה הייתי עושה בלעדייך" – רמיקס של ערן ברנע] באתר יוטיוב

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים בעברית
קטגוריה:שירים שהולחנו על ידי שמעון יחיא
קטגוריה:שירים שהופקו על ידי שמעון יחיא
קטגוריה:סינגלים בהוצאת הליקון ארומה מיוזיק
יחסי אזרבייג'ן–מצרים

יחסי אזרבייג'ן–מצרים הם יחסי החוץ בין אזרבייג'ן למצרים.

== סקירה כללית ==
מצרים הכירה בעצמאותה של אזרבייג'ן ב-26 בדצמבר 1991. יחסים דיפלומטיים בין המדינות כוננו ב-27 במרץ 1992. שגרירות מצרים באזרבייג'ן פועלת מאז אפריל 1993. שגרירות אזרבייג'ן במצרים פועלת מאז ינואר 1994. שתי המדינות חברות ב. יותר מ-50 הסכמים נחתמו בין הצדדים במהלך השנים. קבוצת עבודה בין-פרלמנטרית דו-צדדית פועלת בפרלמנט של אזרבייג'ן. ב-3 באוקטובר 2002 הוקמה ועדה בין-ממשלתית לשיתוף פעולה כלכלי, טכני ומדעי.

== נציגויות דיפלומטיות ==
* אזרבייג'ן מחזיקה במצרים שגרירות בקהיר.
* מצרים מחזיקה באזרבייג'ן שגרירות בבאקו.

== קישורים חיצוניים ==

== הערות שוליים ==
פראן קראצ'יץ'

פראן קראצ'יץ (בקרואטית: Fran Karačić; נולד ב-12 במאי 1996 בזאגרב שבקרואטיה) הוא כדורגלן קרואטי-אוסטרלי המשחק בעמדת המגן הימני בקבוצת ברשה מהסרייה ב' ובנבחרת אוסטרליה.

== קריירת מועדונים ==
קראצ'יץ' נולד בזאגרב להורים קרואטים, אולם אביו נולד בסידני. הוא גדל במחלקות הנוער של קוסטושייה, נ.ק. זאגרב ולוקומוטיבה זאגרב. הוא החל את הקריירה המקצוענית שלו בקבוצה הבוגרת של לוקומוטיבה זאגרב במסגרת ליגת העל הקרואטית, ממנה הושאל למשך תקופה קצרה לנ.ק. לוצ'קו מליגת המשנה הקרואטית.

ב-3 בפברואר 2020 חתם קראצ'יץ' בדינמו זאגרב מליגת העל הקרואטית, והושאל בחזרה ללוקומוטיבה זאגרב.

ב-14 בינואר 2021 חתם קראצ'יץ' על חוזה לשתי עונות וחצי בברשה מהסרייה ב'.

== קריירה בינלאומית ==
ב-3 ביוני 2021 ערך קראצ'יץ' את הופעת הבכורה שלו בנבחרת אוסטרליה, בניצחון 0–3 על נבחרת כווית במסגרת מוקדמות מונדיאל 2022. ב-11 ביוני הבקיע את שער הבכורה שלו בנבחרת, בניצחון 0–3 על נבחרת נפאל במסגרת מוקדמות מונדיאל 2022.

נכלל בסגל נבחרת אוסטרליה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:כדורגלנים קרואטים
קטגוריה:מגני כדורגל קרואטים
קטגוריה:זאגרב: כדורגלנים
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:כדורגלני ברשה
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:אוסטרלים שנולדו ב-1996
קטגוריה:קרואטים שנולדו ב-1996
סליס עבדול סאמד

סליס עבדול סאמד (באנגלית: Salis Abdul Samed; נולד ב-26 במרץ 2000 באקרה שבגאנה) הוא כדורגלן גנאי המשחק בעמדת הקשר האחורי בקבוצת לאנס מליגת העל הצרפתית ובנבחרת גאנה.

== קריירת מועדונים ==
עבדול סאמד גדל באקדמיית JMG. בין השנים 2019–2022 שיחק בקלרמון פוט, תחילה במסגרת ליגת המשנה הצרפתית ובהמשך במסגרת ליגת העל הצרפתית.

ב-24 ביוני 2022 חתם עבדול סאמד על חוזה לחמש עונות בלאנס מליגת העל הצרפתית.

== קריירה בינלאומית ==
נכלל בסגל נבחרת גאנה לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-17 בנובמבר 2022 ערך עבדול סאמד את הופעת הבכורה שלו בנבחרת גאנה, בניצחון 2-0 על נבחרת שווייץ במשחק ידידות לקראת מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני קלרמון פוט
קטגוריה:כדורגלני לאנס
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים גנאים בצרפת
קטגוריה:גנאים שנולדו ב-2000
אקא

אקא (בערבית: أقّا) היא עיירה במחוז סוס מאסה במרוקו. על פי מפקד האוכלוסין של 2004 היו בה 7,102 תושבים.<ref></ref> הוא מכיל מבנים ישנים כמו בניין מוהדין (הידוע במקום בשם Lalla Baitollah) בקסבט-סידי עבדאללה בן מ'בארק.

בכפר קטן ליד אקא נמצא קבר הצדיק רבי יששכר בעל המעיין. המעיין סמוך לקבר, נובע כל השנה ומהווה מקור מים לשדות ולעצים באזור אקא.

אקא עשויה להיות זהה לוואקא שבה, על פי מסורות מסוימות, התיישבו היהודים הראשונים שהיגרו למרוקו.<ref name="vakka"></ref>

==קישורים חיצוניים==

==הערות שוליים==

קטגוריה:מרוקו: ערים
מאי דיין

מאי דיין (נולדה ב-14 במאי 1994) היא כדורסלנית ישראלית, המשחקת בעמדת רכזת/קלעית בקבוצת מכבי בנות אשדוד מליגת העל.

== ביוגרפיה ==
דיין גדלה והתחנכה באשדוד ושיחקה כדורסל מגיל צעיר במחלקת הילדות והנערות של מכבי בנות אשדוד. דיין הייתה רכזת מובילה ונבחרה לחמישיית העונה בליגה לנערות (2009), תגלית העונה בנערות א' (2010) ושחקנית העונה בנערות ב' (2010). דיין הגיעה לשיא כשקלעה 41 נקודות! עם הנערות של אשדוד במשחק חוץ בירושלים בשנת 2012.

===בקבוצה בוגרת===
מעונת 2011/12 השתייכה דיין לסגל הקבוצה הבוגרת, אך קיבלה דקות מועטות ולא השתלבה ברוטציה במהלך המשחקים.
במהלך עונת 2012/13 שיחקה בקולג' בקבוצה של אוניברסיטת טמפל (NCAA) וקלעה שלוש פעמים 8 נקודות נגד מונטנה, קנט סטייט ופן. בסך הכל השתתפה ב-30 משחקים ופתחה בחמישייה 6 פעמים.

בעונת 2013/14 החלה לשחק בליגת העל בקבוצת הפועל ראשון לציון. בעונת 2014/15 שיחקה באליצור חולון.

בעונת 2015/16 החלה לשחק בקבוצת בנות הרצליה למשך שתי עונות.
בעונת 2017/18 שיחקה דיין בקבוצת בני יהודה ובעונת 2018/19 שיחקה בקבוצת מכבי רעננה, בה רשמה ממוצעים של 8.6 נקודות, 2.3 ריבאונדים ו-1.8 אסיסטים ב-27 דקות למשחק.

בעונת 2019/20 חזרה לקבוצת בנות הרצליה לעונה אחת. בתחילת עונת 2020/2021 חזרה הביתה למכבי בנות אשדוד ומונתה לקפטנית הקבוצה.

===נבחרת ישראל===
דיין שיחקה כרכזת מובילה בנבחרות לכל אורך הדרך. בנבחרת הקדטיות, בנערות, בעתודה ובנבחרת ישראל למשחקי המכביה העשרים בשנת 2017. בשנת 2020 זומנה דיין לראשונה לסגל הנבחרת הבוגרת.

==קישורים חיצוניים==
* [http://www.wbl.co.il/player.asp?PlayerId=6035 פרופיל השחקנית] באתר מנהלת ליגת העל בכדורסל נשים
* 

==הערות שוליים==

קטגוריה:כדורסלניות מכבי אשדוד
קטגוריה:כדורסלניות הפועל ראשון לציון
קטגוריה:כדורסלניות אליצור חולון
קטגוריה:כדורסלניות בנות הרצליה
קטגוריה:כדורסלניות בני יהודה
קטגוריה:כדורסלני אוניברסיטת טמפל
קטגוריה:כדורסלניות נבחרת ישראל
קטגוריה:ישראליות שנולדו ב-1994
קטגוריה:ישראלים שנולדו ב-1994
יחסי אזרבייג'ן–הפיליפינים

יחסי אזרבייג'ן–הפיליפינים הם יחסי החוץ בין אזרבייג'ן לפיליפינים.

== סקירה כללית ==
יחסים דיפלומטיים בין המדינות כוננו ב-27 במרץ 1992. בסך הכל נחתם מסמך אחד בין הרפובליקה של אזרבייג'ן לרפובליקה של הפיליפינים. בשנת 2020 ייבאה אזרבייג'ן מהפיליפינים בשווי 3.18 מיליון דולר.

== נציגויות דיפלומטיות ==
* אזרבייג'ן מיוצגת בפיליפינים באמצעות שגרירותה בג'קרטה, אינדונזיה, ובנוסף מחזיקה קונסוליה במנילה.
* הפיליפינים מיוצגת באזרבייג'ן באמצעות שגרירותה באנקרה, טורקיה.

== קישורים חיצוניים ==

== הערות שוליים ==
ונרה 13

ונרה 13 (ברוסית: Венера-13), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 13 שוגרה ב־30 באוקטובר 1981 מכן שיגור 200/39 בקוסמודרום בייקונור. הגשושית נבנתה במשרד לאבוצ'קין.

ב-22 בפברואר 1982 החל הליך של קירור יחידת הנחיתה. תהליך הקירור נמשך מספר ימים, ובסופו הטמפרטורה של תא מכשירי המדידה ביחידת הנחיתה הייתה 12 מעלות מתחת לאפס.
הגשושית התנתקה מפלטפורמת הטיסה ב-27 בפברואר 1982 ונכנסה לאטמוספירה של נוגה ב-1 במרץ. במהלך הירידה היא הפעילה בלימה אווירודינמית ולאחריה בלימת מצנח שהתנתק בגובה 47 ק"מ. בהמשך הגשושית נבלמה בעזרת מעצור אוויר. היא ביצעה נחיתה רכה מוצלחת.

יחידת הנחיתה נשאה ציוד לחקר הטמפרטורה והתרכובת הכימית של הקרקע ושל האטמוספירה. המכשיר "גרוזה-2" זיהה ברקים בנוגה. לאחר הנחיתה הועברו צילומים פנורמיים. בסך הכול בוצעו 14 צילומי צבע ו-8 צילומי שחור-לבן. בעזרת מקדח נלקחו דגימות קרקע. לאחר ניתוח הדגימות, התברר שהקרקע באזור הנחיתה היא בזלת. נתוני מדידת הטמפרטורה הראו 464 מעלות צלזיוס והלחץ היה 92 בר. על יחידת הנחיתה הותקן מיקרופון שהעביר רעש רקע של נגה.

יחידת הנחיתה פעלה כ-127 דקות לעומת תכנון של 32 דקות בלבד.

יחידת הטיסה המשיכה להעביר נתוני מדידות של מכשירים שהותקנו בה. התשדורת האחרונה בוצעה ב-25 באפריל 1983.

==קישורים חיצוניים==

* [https://web.archive.org/web/20131008035404/http://www.laspace.ru/rus/venera1314.php תיאור המשימה באתר יצרן הגשושית]
* [https://www.space.com/18551-venera-13.html תיאור המשימה]
* [http://www.donaldedavis.com/BIGPUB/V13CLR2.jpg צילום שהועבר מוונרה 13]

קטגוריה:גשושיות סובייטיות
קטגוריה:תוכנית ונרה
קטגוריה:1981 בברית המועצות
קטגוריה:1982 בברית המועצות
ונרה 14

ונרה 14 (ברוסית: Венера-14), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 14 שוגרה ב־4 בנובמבר 1981 מכן שיגור 200/39 בקוסמודרום בייקונור. הגשושית נבנתה במשרד לאבוצ'קין.

ב-2 במרץ 1982 החל הליך של קירור יחידת הנחיתה. תהליך הקירור נמשך מספר ימים, ובסופו הטמפרטורה של תא מכשירי המדידה ביחידת הנחיתה הייתה 15 מעלות מתחת לאפס. במהלך ההכנות להתנתקות יחידת הנחיתה התברר שמנועי יחידת הטיסה לא פועלים באופן תקין. כתוצאה מכך לא היה ניתן להעביר אותה למסלול המתוכנן.

הגשושית התנתקה מפלטפורמת הטיסה ב-3 במרץ 1982 ונכנסה לאטמוספירה של נוגה ב-5 במרץ. במהלך הירידה היא הפעילה בלימה אווירודינמית ולאחריה בלימת מצנח שהתנתק בגובה 47 ק"מ. בהמשך הגשושית נבלמה בעזרת מעצור אוויר. היא ביצעה נחיתה רכה מוצלחת.

יחידת הנחיתה נשאה ציוד לחקר הטמפרטורה והתרכובת הכימית של הקרקע ושל האטמוספירה. המכשיר "גרוזה-2" זיהה ברקים בנוגה. העברת הנתונים החלה בגובה של 63 ק"מ. לאחר הנחיתה הועברו צילומים פנורמיים. בעזרת מקדח נלקחו דגימות קרקע. לאחר ניתוח הדגימות התברר שהקרקע באזור הנחיתה היא בזלת. נתוני מדידת הטמפרטורה הראו 467 מעלות צלזיוס והלחץ היה 96 בר. על יחידת נחיתה הותקן מיקרופון שהעביר רעש רקע של נגה.

יחידת הנחיתה פעלה כ-57 דקות לעומת תכנון של 32 דקות בלבד.

יחידת הטיסה המשיכה להעביר נתוני מדידות של מכשירים שהתוקנו בה. התשדורת האחרונה בוצעה ב-9 באפריל 1983.

==קישורים חיצוניים==

* [https://web.archive.org/web/20131008035404/http://www.laspace.ru/rus/venera1314.php תיאור המשימה באתר יצרן הגשושית]
* [https://web.archive.org/web/20221109061505/https://solarsystem.nasa.gov/missions/venera-14/in-depth/ תיאור המשימה]
* [https://www.researchgate.net/figure/Re-processed-VENERA-14-panorama-with-corrected-geometry-2012_fig1_279743053 צילומים שהועבר מוונרה 14]

קטגוריה:גשושיות סובייטיות
קטגוריה:תוכנית ונרה
קטגוריה:1981 בברית המועצות
קטגוריה:1982 בברית המועצות
רציונליזציה (פסיכולוגיה)

רציונליזציה (בעברית: הַתְרָצָה) היא מנגנון הגנה במסגרתו ניתנות סיבות הגיוניות לכאורה להצדקת התנהגות המונעת על ידי דחפים אינסטינקטיביים לא מודעים. זהו ניסיון למצוא סיבות להתנהגויות, במיוחד עצמיות. רציונליזציות משמשות להתגוננות מפני רגשות אשמה, לשמירה על הערכה עצמית ולהתגוננות מפני ביקורת.

לרציונליזציה שני שלבים:

# החלטה, פעולה או שיפוט המתקבלים מסיבה נתונה, או ללא סיבה (ידועה) כלל.
# בניית סיבה טובה או הגיונית לכאורה, כניסיון להצדיק את המעשה לאחר מעשה (לעצמו או לאחרים).

רציונליזציה מעודדת התנהגות, מניעים או רגשות לא רציונליים או בלתי מקובלים ולעיתים קרובות כרוכה בהשערות אד-הוק. תהליך זה נע בין מודע לחלוטין (למשל כהתגוננות מפני לעג מאחרים) לבלתי מודע (למשל ליצור חסימה בפני רגשות אשמה או בושה פנימיים). אנשים עושים רציונליזציה מסיבות שונות - לעיתים מתוך אשליה של הכרה אמיתית של מניעיהם.

עם זאת, אין במנגנון הרציונליזציה כדי להסביר כל מסקנה אליה מגיע אינדיבידואל בנוגע להתנהגותו.

== הערות שוליים ==

== ראו גם ==
* אינטלקטואליזציה

קטגוריה:מנגנוני הגנה
ארדון ישארי

ארדון ישארי (בגרמנית: Ardon Jashari; נולד ב-30 ביולי 2002 בכאם שבשווייץ) הוא כדורגלן שווייצרי המשחק בעמדת הקשר האחורי בקבוצת לוצרן מליגת העל השווייצרית ובנבחרת שווייץ.

== קריירת מועדונים ==
ישארי גדל במחלקת הנוער של לוצרן. ב-31 ביולי 2020 ערך את הופעת הבכורה שלו בקבוצה הבוגרת של המועדון, בניצחון 2-1 על פ.צ. ציריך במסגרת ליגת העל השווייצרית לעונת .

== קריירה בינלאומית ==
ב-27 בספטמבר 2022 ערך ישארי את הופעת הבכורה שלו בנבחרת שווייץ, בניצחון 2-1 על נבחרת צ'כיה במסגרת ליגת האומות 2022/2023. נכלל בסגל נבחרת שווייץ ליורו 2024.<ref></ref>

נכלל בסגל נבחרת שווייץ לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני לוצרן
קטגוריה:כדורגלני נבחרת שווייץ
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:שווייצרים שנולדו ב-2002
איפה אתה

"איפה אתה" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-30 באוקטובר 2022 על ידי חברת התקליטים Y.V פרודקשנס. הוא נכתב והופק על ידי הפזמונאים הישראלים תמר יהלומי ויונתן קלימי.

== רקע ==
השיר נכתב והופק על ידי חברת התקליטים Y.V פרודקשנס<ref></ref>, במהלך שנת 2022, כחצי שנה לפני יציאתו<ref>אגם בוחבוט, [https://www.instagram.com/p/CkVKzzyAyIq/ פוסט באינטגרם], 30 באוקטובר 2023</ref>. ב-29 באוקטובר 2022, יום לפני יציאת השיר, פרסמה אגם בוחבוט טיזר באינסטגרם בו שהיא שרה את המילים "איפה אתה", הלקוחים מפזמון השיר<ref></ref>.

למחרת, ב-20 באוקטובר, הועלה השיר לערוץ היוטיוב שלה ולאחריו פרסמה אגם פוסט באינסטגרם בו כתבה:

== ביצועים ==
בנובמבר 2022 ביצעה בוחבוט את השיר בתוכנית הרדיו דידי לוקאלי<ref></ref>.

== קבלה ==
השיר זכה לביקורות מעורבות. גיל משעלי ממאקו תיאר אותו כבלדה שמתאימה מאוד לאווירת החורף<ref></ref>, בעוד דודי פטימר מאתר מעריב אונליין תיארו בתור שובר לב אולטימטיבי ל"קיוט בוי" של נונו ואף כתב כי הוא מוציא מבוחבוט יכולות ווקאליות מצוינות, הרבה רגש, כמעין בלוז רוקי התפור לקולה. עם זאת הוא ציין כי השיר לא לא יהפוך ללהיט משום שאין בו את האלמנטים הדרושים<ref></ref>.

== מיקומי שיא ==

== קישורים חיצוניים ==
* 
* 

== הערות שוליים ==

קטגוריה:שירי אגם בוחבוט
קטגוריה:שירים בעברית
קטגוריה:שירים על פרידה
פביאן רידר

פביאן רידר (בגרמנית: Fabian Rieder; נולד ב-16 בפברואר 2002 בקופיגן שבשווייץ) הוא כדורגלן שווייצרי המשחק בעמדת הקשר בקבוצת שטוטגרט ובנבחרת שווייץ.

== קריירת מועדונים ==
רידר גדל במחלקות הנוער של קופיגן, פ.צ. זולותורן ויאנג בויז ברן. ב-17 באוקטובר 2020 ערך את הופעת הבכורה שלו בקבוצה הבוגרת של יאנג בויז ברן, בתיקו 0-0 נגד סרבט ז'נבה במסגרת המחזור הרביעי בליגת העל השווייצרית לעונת .

== קריירה בינלאומית ==
נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.<ref></ref>

== תארים ==
;יאנג בויז ברן
* אליפות שווייץ (2): 2020/2021, 2022/2023

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני יאנג בויז ברן
קטגוריה:כדורגלני סטאד רן
קטגוריה:כדורגלני שטוטגרט
קטגוריה:כדורגלני נבחרת שווייץ
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים שווייצרים בצרפת
קטגוריה:שווייצרים שנולדו ב-2002
כריסטיאן יאקיץ'

כריסטיאן יאקיץ (בקרואטית: Kristijan Jakić; נולד ב-14 במאי 1997 בספליט שבקרואטיה) הוא כדורגלן קרואטי המשחק בעמדת הקשר האחורי בקבוצת אוגסבורג מהבונדסליגה ובנבחרת קרואטיה.

== קריירת מועדונים ==
יאקיץ' שיחק במועדונים ר.נ.ק. ספליט, לוקומוטיבה זאגרב, איסטרה 1961 ודינמו זאגרב במסגרת ליגת העל הקרואטית.

ב-30 באוגוסט 2021 הושאל יאקיץ' למשך עונה אחת לאיינטרכט פרנקפורט מהבונדסליגה. ב-12 בספטמבר ערך את הופעת הבכורה שלו במועדון, בתיקו 1-1 נגד שטוטגרט במסגרת המחזור הרביעי בליגה לעונת 2021/2022. ב-12 בדצמבר הבקיע את שער הבכורה שלו במועדון, בניצחון 5-2 על באייר לברקוזן במסגרת המחזור ה-15 בליגה. בסך הכל ערך 26 הופעות ליגה במועדון במהלך תקופת ההשאלה, בהן הבקיע שער אחד. הוא זכה עם איינטרכט פרנקפורט בליגה האירופית. ב-29 במאי 2022 חתם על חוזה קבוע לארבע עונות במועדון. בינטאר 2024 הושאל לאוגסבורג עד לסוף העונה.

== קריירה בינלאומית ==
ב-8 באוקטובר 2021 ערך יאקיץ' את הופעת הבכורה שלו בנבחרת קרואטיה, בניצחון 3-0 על נבחרת קפריסין במסגרת מוקדמות מונדיאל 2022.

נכלל בסגל נבחרת קרואטיה לטורניר מונדיאל 2022.

== תארים ==
;דינמו זאגרב
* ליגת העל הקרואטית (1): 2020/2021
* הגביע הקרואטי (1): 2020/2021

;איינטרכט פרנקפורט
* הליגה האירופית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:ספליט: כדורגלנים
קטגוריה:כדורגלני לוקומוטיבה זאגרב
קטגוריה:כדורגלני איסטרה 1961
קטגוריה:כדורגלני דינמו זאגרב
קטגוריה:כדורגלני איינטרכט פרנקפורט
קטגוריה:כדורגלני אאוגסבורג
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:ספורטאים קרואטים בגרמניה
קטגוריה:קרואטים שנולדו ב-1997
Everything but You

"Everything But You" הוא סינגל של הלהקה הבריטית, קלין בנדיט, בשיתוף פעולה עם המפיק המוזיקלי השוודי, A7S, שיצא, על ידי אטלנטיק רקורדס UK, ב-18 בפברואר 2022. השיר נכתב על ידי גרייס צ'אטו, ג'ק פטרסון, A7S, דיגיטל פארם אנימלס, טום גרנן ופיל פלסטד , והופק על ידי דיגיטל פארם אנימלס, מארק ראלף, ג'ק פטרסון ולואיס טמפסון.<ref></ref>

נכון לנובמבר 2022, השיר הושמע למעלה מ-34 מיליון פעמים בספוטיפיי,<ref></ref> ולמעלה מ-5 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קלין בנדיט
קטגוריה:שירים באנגלית
קטגוריה:שירים שנכתבו על ידי גרייס צ'אטו
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי דיגיטל פארם אנימלס
קטגוריה:שירים שהופקו על ידי מארק ראלף
קטגוריה:שירי דאנס-פופ
קטגוריה:סינגלים בהוצאת אטלנטיק רקורדס